આ રેસ નવી દિલ્હી પાસેના ગૌતમ બુદ્ધ સર્કિટ પર આયોજિત કરવામાં આવી હતી. તેના આયોજનમાં શું અડચણો આવી રહી છે તે અંગે 82 વર્ષના બ્રિટનના અરબપતિ એકલસ્ટને જણાવ્યું કે "આ સંકટ પાછળ રાજકારણ જવાબદાર છે." દાયકાઓથી ફોર્મુલા વન રેસનું આયોજન કરી રહેલા બર્ની એકલસ્ટન જ આ રેસનું કેલેન્ડર તૈયાર કરે છે. તેઓ સામાન્ય રીતે સપ્ટેમ્બરમાં કેલેન્ડર તૈયાર કરીને તેને ઇન્ટરનેશનલ ઓટોમોબાઇલ ફેડરેશન પાસે ઔપચારિક મંજૂરી માટે મોકલી આપે છે.